KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. május 16-i rendkívüli ülésére)

TÁRGY: INGATLANOK INGYENES HASZNÁLATBA ADÁSA A MAGYARORSZÁGI EVANGÉLIKUS EGYHÁZ RÉSZÉRE

Kiskőrös Város Képviselő- testülete 119/2011. számú határozatával kifejezte együttműködési szándékát, arra vonatkozóan, hogy a Magyarországi Evangélikus Egyház Kiskőrös városban közoktatási intézményeket jogutódlással átvehessen.
A Kiskőrös Város Önkormányzata egyetértésével a Kiskőrösi Többcélú Kistérségi Társulás a Petőfi Sándor Általános Iskolát és a Petőfi Sándor Gimnázium és Kertészeti Szakközépiskolát, valamint az általuk ellátott közoktatási feladatot a Magyarországi Evangélikus Egyház fenntartásába adja.

Az intézmények egyházi fenntartásba adásával a felek közös szándéka, hogy a közoktatási feladatok ellátása hatékonyabban valósuljon meg, különös tekintettel az egyházi nevelés város számára is kiemelt szerepére. Ennek érdekében a közoktatásról szóló 1993. évi LXXIX. törvény 89/A. § (12) bekezdése alapján a Kiskőrösi Többcélú Kistérségi Társulás, valamint az Egyház – az Önkormányzat hozzájárulásával- az oktatási feladatok ellátására közoktatási megállapodást köt. A közoktatási megállapodás létrejöttének fontos kritériuma, hogy az oktatási feladatok ellátásához szükséges feltételek biztosítva legyenek.
A fentiekre tekintettel javaslom, hogy Kiskőrös Város Képviselő- testülete a Magyarországi Evangélikus Egyház térítésmentes használatába adja a közoktatási feladatok ellátása érdekében az általános iskola, gimnázium és kertészeti szakközépiskola intézményeinek működéséhez szükséges, az alábbiak szerint meghatározott ingatlanokat/ingatlanrészeket:
a)   kizárólag általános iskolai oktatás céljára, az oktatási feladatok ellátásának időtartamára, de legfeljebb 50 évre, a kiskőrösi 3139/1 hrsz-ú a természetben Kiskőrös, Petőfi S. ú. 7. sz. alatt lévő Petőfi Sándor Általános Iskola ingatlannak, a jelenleg is általános iskolaként hasznosított részét azzal, hogy nem képezi a megállapodás tárgyát az ingatlanon található, az ÖKO-KOMPLEX Építőipari és Szolgáltató Kft. (6000 Kecskemét, Tatár sor 6.) tulajdonában lévő kiskőrösi 3139/1/A hrsz-ú egyéb épület (Tornaterem).

b) kizárólag gimnáziumi és szakközépiskola oktatás céljára, az oktatási feladatok ellátásnak időtartamára, 

- de legfeljebb 50 évre, az Önkormányzat tulajdonát képező kiskőrösi 2473 hrsz-ú, a természetben Kiskőrös, Árpád u. 4. sz. alatt lévő Petőfi Sándor Gimnázium és Kertészeti Szakközépiskola ingatlannak, a jelenleg is gimnáziumi és szakközépiskolai oktatásra hasznosított - a megállapodás tervezet 2. sz. mellékletét képező térképmásolaton és a 3. sz. mellékletét képező alaprajzon feltüntetett – részét a hozzá tartozó berendezésekkel, eszközökkel, 
Nem kerül ingyenes használatba adásra a „C” épület földszintjén lévő sportcsarnok, a hozzá tartozó 24 kiegészítő helyiség (szertár, öltöző, mosdó, zuhanyzó, orvosi szoba, iroda) továbbá a szélfogó, az aula és a közlekedők, összesen 2.048 m2 nagyságú ingatlanrész.
· legfeljebb 50 évre, a kiskőrösi 4376 hrsz-ú vincellérház és tanterület ingatlannak a megállapodás tervezet 5. sz. mellékletét képező térképmásolaton feltüntetett részét, és a tagintézményi leltárban szereplő berendezéseket, eszközöket, azzal a kikötéssel, hogy a nevezett területre betelepített szőlő kivágására 2014. július 31. napjáig nem jogosult.
· legfeljebb 50 évre a kiskőrösi 0311/20 hrsz-ú, tanterület ingatlannak a szerződés 5. sz. mellékletét képező térképmásolaton feltüntetett, szőlőként hasznosított részét.

Kiskőrös, 2012. május 11.

Domonyi László sk.


polgármester

HATÁROZAT-TERVEZET

1. Kiskőrös Város Önkormányzata támogatja azt, hogy a Magyarországi Evangélikus Egyház Kiskőrös városban a közoktatásról szóló 1993. évi LXXIX. törvény 89/A. § (12) bekezdése alapján a Kiskőrösi Többcélú Kistérségi Társulással az oktatási feladatok ellátására közoktatási és a hozzá kapcsolódó ingyenes használatba adási megállapodást kössön.
2. A Képviselő-testület a közoktatási feladatok ellátása érdekében az Evangélikus Egyház számára térítésmentes használatba átadja az általános iskola, gimnázium és kertészeti szakközépiskola intézményeinek működtetéséhez szükséges – az Önkormányzat korlátozottan forgalomképes, 1/1 tulajdoni hányaddal bíró – ingatlanait/ingatlanrészeit, a hozzá tartozó gépekkel, berendezésekkel, eszközökkel a mellékelt ingyenes használatba adási megállapodás szerint.

3. A Képviselő-testület felhatalmazza a polgármestert a mellékelt ingyenes használatba adási megállapodás aláírására.

Felelős: 
polgármester

Határidő: 
2012. május 15.
Melléklet a …./2012. sz. Képv. test. határozathoz 

MEGÁLLAPODÁS

	mely létrejött, egyrészről: 


	Kiskőrös Város Önkormányzata

székhely: 6200 Kiskőrös, Petőfi tér 1.

képviselő: Domonyi László polgármester

- a továbbiakban: Önkormányzat –


	másrészről
	Kiskőrösi Többcélú Kistérségi Társulás

székhely: 6200 Kiskőrös, Petőfi tér 2.

képviselő: Domonyi László elnök

- a továbbiakban: KTKT –



	harmadrészről:


	Magyarországi Evangélikus Egyház

székhely: 1085 Budapest, Üllői út 24.

képviselő: Kákay István országos irodaigazgató

- a továbbiakban: Evangélikus Egyház -


(együttes említésük esetén Felek) között az alulírott napon és helyen a következők szerint:

I. Előzmények

Kiskőrös Város Képviselőtestülete .../2012. számú határozatával támogatta, hogy a Kiskőrösi Többcélú Kistérségi Társulás (a továbbiakban: KTKT) a Petőfi Sándor Általános Iskolát és a Petőfi Sándor Gimnázium és Kertészeti Szakközépiskolát, az azok által ellátott közoktatási feladatot a Magyarországi Evangélikus Egyház fenntartásába adja. Az általános iskola, mint az Önkormányzat kötelező feladata, valamint a gimnázium és szakközépiskola, mint az Önkormányzat Bács-Kiskun Megye Önkormányzatától átvállalt feladata, a Kiskőrösi Többcélú Kistérségi Társulás Óvodája, Általános Iskola, Középiskolája, Szakiskolája és Kollégiuma (6200 Kiskőrös, Árpád u. 4.; OM: 200955) többcélú, közös igazgatású intézmény tagintézményei. 

A Felek közös szándéka, hogy az intézmények útján ellátott közoktatási feladat egyházi fenntartásban történő ellátásával hatékonyabban valósuljon meg, különös tekintettel az egyházi nevelés város számára is kiemelt szerepére. A Magyarországi Evangélikus Egyház Kiskőrösi Evangélikus Egyházközsége 2011. évben megalapította a Harangvirág Evangélikus Óvodát (OM: 201575), melyet a Magyarországi Evangélikus Egyház 2011. május 28-án fenntartásba vett.

A Magyarországi Evangélikus Egyház a két intézményben folyó közoktatási feladat ellátásának jogutódlással történő átvételével, a Harangvirág Evangélikus Óvoda (OM: 201575) alapító okiratának és működési engedélyének módosításával, egy többcélú közös igazgatású óvoda és 13 évfolyamos oktatási intézményt alapít. 

A MEE az alapfokú és középfokú közoktatási feladatellátást a fenntartásában működő Harangvirág Evangélikus Óvoda feladatbővítésével biztosítja. Ennek során módosítja az intézmény alapító okiratát, és kéri a működési engedély módosítását, hogy az intézmény közös igazgatású, többcélú intézményként működhessen, melyben óvoda, általános iskola, gimnázium és szakközépiskola működik.

Az intézmény székhelye a Petőfi Sándor Gimnázium székhelye lesz, ezért a KTKT Egységes Iskola és Szakiskolát fenntartó Kistérségi Társulás - a Petőfi Általános Iskola és Petőfi Gimnázium és Kertészeti Szakközépiskola kiválása után - gondoskodik más székhely kijelöléséről.

Az intézmények - társulásból való kiválása és a kijelölt szakértő egyetértő szakvéleménye után - a Magyarországi Evangélikus Egyház által alapított és fenntartott Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola néven működik a közoktatásról szóló 1993. évi LXXIX. törvény (a továbbiakban: Kt.) 81. § (14) foglaltak szerint. 

Jelen megállapodással egyidejűleg a Kt. 81. § (13) bekezdése alapján – figyelemmel a Kt. 89/A (12) bekezdésére is – a Kiskőrösi Többcélú Kistérségi Társulás, az Egyház valamint az Önkormányzat az oktatási feladatok ellátása érdekében közoktatási megállapodást köt. (8. sz. melléklet)
II. A megállapodás célja

A megállapodás célja, hogy az Evangélikus Egyház az intézmények székhelye és telephelyeiként szolgáló ingatlanokban 2012. augusztus 1. napjától jelen szerződés 4.1. pontjában meghatározott időtartam alatt általános iskolát, gimnáziumot és szakközépiskolát működtessen oly módon, hogy azzal, az Önkormányzat által korábban fenntartott általános iskola körzetébe tartozó gyermekek alapfokú nevelése - mely az önkormányzati kötelező közfeladatok ellátását is jelenti - továbbra is biztosítva legyen, valamint a Bács-Kiskun Megye Önkormányzatától átvállalt középfokú– gimnáziumi-, és szakközépiskolai-oktatás szintén biztosított legyen.
III. A megállapodás tárgya

3.1. Az Önkormányzat a ……/2012. sz. Képv. testületi határozata alapján az Evangélikus Egyház számára térítésmentes használatba átadja, az Evangélikus Egyház térítésmentes használatba átveszi közoktatási feladat ellátása érdekében, az általános iskola, gimnázium és kertészeti szakközépiskola intézményeinek működtetéséhez szükséges, - az Önkormányzat korlátozottan forgalomképes, 1/1 tulajdoni hányaddal bíró – ingatlanait/ingatlanrészeit, a hozzá tartozó közoktatási feladatok ellátására szolgáló épületegyüttesekkel, épületrészekkel és épülettartozékokkal, továbbá az Önkormányzat könyveiben a tagintézményi nyilvántartási helyeken szereplő gépekkel, berendezésekkel, eszközökkel, a következők figyelembevételével.

3.2. a) Az intézmény székhelye: 

	gimnázium:
	- címe: 6200 Kiskőrös, Árpád út 4.

- helyrajzi szám: 2473

- megjelölése: kivett középiskola, sportcsarnok és kazánház

- területe: 1 ha 0608 m2

- terheli tulajdoni lap I/2-11 sorszáma alatt a 41478/2/2007 sz. határozattal bejegyzetten, a 2472/2/A/1-9 hrsz. és 2472/2/B/1-2 hrsz. ingatlanokat megillető átjárási szolgalmi jog


Az Evangélikus Egyház ingyenes használatába kerül, a szerződés 2. sz. mellékletét képező térképmásolaton és a 3. sz. mellékletét képező alaprajzon feltüntetett ingatlanrész, továbbá az 1. sz. mellékletben feltüntetett, az Önkormányzat könyveiben a tagintézményi nyilvántartási helyeken szereplő gépekkel, berendezésekkel, eszközökkel. Nem kerül ingyenes használatba adásra a „C” épület földszintjén lévő sportcsarnok, a hozzá tartozó 24 kiegészítő helyiség (szertár, öltöző, mosdó, zuhanyzó, orvosi szoba, iroda) továbbá a szélfogó, az aula és a közlekedők, összesen 2.048 m2 nagyságú ingatlanrész.

b) Az intézmény telephelye 

	a szakközépiskola működtetéséhez:
	- címe: 6200 Kiskőrös, Petőfi u. 112.

- helyrajzi száma: 4376

- megjelölése: kivett oktató terület

- területe: 12 ha 9660 m2

- terheli az EDF DÉMÁSZ Hálózati Elosztó Kft. javára bejegyzett vezetékjog:

	III/1. sorsz.
	34836/2010 sz. határozattal: 
	288 m2 területre

	III/2. sorsz.
	39748/2010 sz. határozattal:
	846 m2 területre

	III/3. sorsz.
	44051/2010 sz. határozattal:
	1758 m2 területre

	III/4. sorsz.
	45962/2010 sz. határozattal:
	1200 m2 területre

	III/5. sorsz.
	35658/2011 sz. határozattal:
	7608 m2 területre


Az Evangélikus Egyház ingyenes használatába kerül az ingatlan, továbbá az 1. sz. mellékletben feltüntetett, az Önkormányzat könyveiben a tagintézményi nyilvántartási helyeken szereplő gépek, berendezések, eszközök.

	ugyancsak a szakközépiskola működtetéséhez:
	- címe: 6200 Kiskőrös, Petőfi út

- helyrajzi száma: 0311/20

- megjelölése: szőlő és út, szántó, kivett út – művelési ág

- területe: 6 ha 6785 m2

- terheli a bejegyzett vezetékjogok:

	III/1. sorsz. alatt, 34976/2002 sz. határozattal, a Magyar Távközlési Rt. javára 148 m2 területre, valamint

III/2. sorsz. alatt, 44151/2010 sz. határozattal, az EDF DÉMÁSZ Hálózati Elosztó Kft. javára 2639 m2 területre.


Az Evangélikus Egyház ingyenes használatába kerül az ingatlannak a 5. sz. mellékletben feltüntetett, szőlőként hasznosított 2 ha 1707 m2 nagyságú része.

	az általános iskola vonatkozásában:
	- címe: 6200 Kiskőrös, Petőfi u. 7.

- helyrajzi száma: 3139/1

- megjelölése: kivett általános iskola és tornacsarnok

- területe: 1 ha 0437 m2

- terheli a bejegyzett alábbi jogok:

	I/3. sorsz. alatt, 41712/2/2009 sz. határozattal, a 3139/1/A hrsz ingatlant megillető földhasználati jog, és

III/2. sorszám. alatt 37255/2/2007 sz határozattal a Bács-Kiskun Megyei Katasztrófavédelmi Igazgatóságot megillető használat joga, valamint
III/8. sorszám. alatt, 49976/2010 sz. határozattal az EDF DÉMÁSZ Hálózati Elosztó Kft-t javára 5 m2 területre bejegyzett vezetékjog.


Az Evangélikus Egyház ingyenes használatába kerül az ingatlannak, a jelenleg is általános iskolaként hasznosított része, továbbá az 1. sz. mellékletben feltüntetett, az Önkormányzat könyveiben a tagintézményi nyilvántartási helyeken szereplő gépek, berendezések, eszközök azzal, hogy nem képezi a szerződés tárgyát az ingatlanon található, az ÖKO-KOMPLEX Építőipari és Szolgáltató Kft. (6000 Kecskemét, Tatár sor 6.) tulajdonában lévő kiskőrösi 3139/1/A hrsz-ú egyéb épület (tornaterem) a benne lévő berendezések, eszközök és az alatta lévő földterület.

Szerződő Felek megállapítják, hogy az Evangélikus Egyház a nemzeti vagyonról szóló 2011. évi CXCVI törvény (a továbbiakban: NVT.) 3. § (1) bekezdés ae) pontja szerint átlátható szervezetnek minősül.

3.3. Felek mindezek alapján úgy határoznak, hogy az Evangélikus Egyház fenntartásába kerülő általános iskola, gimnázium és szakközépiskola épületeként (épületrészeként), valamint – a csatolt mellékletekben megjelölteknek megfelelően – tankertjeként használt ingatlanok (ingatlanrészek) ingyenes használójaként az Evangélikus Egyházat jelölik meg azon időtartamig, amíg abban az Evangélikus Egyház közoktatási intézményt működtet. 

3.4. Felek megállapítják, hogy jelen megállapodás 3.1; 3.2; és 3.3. pontjai alapján az Evangélikus Egyház jogosult a 11/1994. (VI. 8.) MKM rendelethez 6. sz. mellékletének II/3. pontjában meghatározott fenntartói igazolás kiadására arról, hogy a feladatai ellátásához szükséges, jogszabályban meghatározott helyiségek feletti ingyenes használat a nevelési-oktatási intézmény működéséhez legalább öt nevelési évre, tanítási évre biztosított (tulajdoni lap, megállapodás, hozzájáruló nyilatkozat) Ez alól kivételt képez a kiskőrösi 0311/20 hrsz-ú ingatlannak a szerződés 5. számú mellékletét képező térképmásolaton feltüntetett, csíkozással kiemelt része

Ezzel egyidejűleg az Önkormányzat, mint az ingatlanok tulajdonosa nyilatkozza, hogy a jelen megállapodással használatba adott helyiségek a nevelési-oktatási intézmény feladatainak ellátására alkalmasak (használatbavételi engedély, hatósági bizonyítvány).

3.5. Az Önkormányzat nyilatkozza, hogy Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 13/1992.(VII.8.) önkorm. rendelete tartalmazza a Felek jogait és kötelezettségeit. 

IV. Az Ingatlanok használatba- és birtokbaadása

4.1. Az Önkormányzat 

· a kiskőrösi 3139/1 hrsz-ú ingatlant – kivéve az ingatlanon található 3139/1/A hrsz-ú tornatermet, a benne lévő berendezéseket, eszközöket és az alatta lévő földterületet -, a kiskőrösi 2473 hrsz-ú ingatlannak a szerződés 2-3. sz. mellékleteiben feltüntetett részét, a 4376 hrsz-ú ingatlannak a szerződés 5. sz. mellékletében feltüntetett és csíkozással kiemelt részét és a 0311/20 hrsz-ú ingatlannak a 4. sz. mellékletben feltüntetett és csíkozással kiemelt részét továbbá az 1. sz. mellékletben feltüntetett, az Önkormányzat könyveiben a tagintézményi nyilvántartási helyeken szereplő gépeket, berendezéseket, eszközöket az oktatási feladatok ellátásának időtartamára, de legfeljebb 50 évre 

· a kiskőrösi 4376 hrsz-ú vincellérház és tanterület ingatlannak a 5. sz. mellékletben feltüntetett és rácsozással kiemelt részét, továbbá az 1. sz. mellékletben feltüntetett, az Önkormányzat könyveiben a tagintézményi nyilvántartási helyeken szereplő gépeket, berendezéseket, eszközöket az oktatási feladatok ellátásának időtartamára, de legfeljebb 50 évre az Evangélikus Egyház részére ingyenes használatba adja, azzal a kikötéssel, hogy a nevezett területre betelepített szőlő kivágására 2014. július 31. napjáig nem jogosult.
Az Evangélikus Egyház részére történő használatba-adás 2012. augusztus 01. napján történik. 

4.2. A használatba-adásról a Felek átadás-átvételi jegyzőkönyvet vesznek fel. (6. számú melléklet)

Az átadás-átvételi jegyzőkönyvben a Felek rögzítik az ingatlanokban található közüzemi mérőórák (elektromos áram, víz, gáz) állását is. Az Evangélikus Egyház kötelezettséget vállal arra, hogy az átadás-átvétel napjától számított 5 munkanapon belül kezdeményezi a közüzemi szerződések megkötését. 

4.3. Az Önkormányzat garantálja, hogy a jelen szerződéssel használatba adott ingatlan/ingatlanrész gépek, berendezések, eszközök állapota a jogszabályban előírt működési feltételeknek megfelelnek, melyek alapján az Evangélikus Egyház a folyamatos, rendeltetésszerű működtetést folytatni tudja. Az ingatlan állapotát a Felek erre vonatkozó nyilatkozatával az átadás-átvételi jegyzőkönyvben rögzítik.

Az Önkormányzat az ingatlanokat/ingatlanrészeket, gépeket, berendezéseket, eszközöket a jogszabályi feltételeknek megfelelő, megtekintett és működőképes állapotban adja át az Evangélikus Egyház részére. 

4.4. Az Önkormányzat szavatol azért, hogy az intézmények egyházi fenntartásban történő működtetése idején harmadik személynek nincs joga jelen megállapodás tárgyát képező ingatlanokon, amely az Evangélikus Egyházat az intézményfenntartásban, működtetésében akadályozza, illetve zavartalan birtoklását és használatát korlátozza. 

Az Önkormányzat közreműködik abban, hogy a Város szakember- ellátottságának érdekében az Evangélikus Egyház dolgozói részére a hatályos jogszabályi keretek között önkormányzati bérlakást biztosít.
Szerződő Felek rögzítik, tudomással bírnak arról, hogy a Sportcsarnok járművel történő megközelítése a használatba adásra kerülő kiskőrösi 2473 hrsz-ú ingatlan Mészáros L. utcai kapuján keresztül történik, és a Sportcsarnokot igénybe vevők járműveikkel az ingatlan udvarában parkolhatnak. Az Evangélikus Egyház kötelezettséget vállal arra, hogy jelen szerződés időtartama alatt a továbbiakban is biztosítja a Sportcsarnok 2473 hrsz-ú ingatlanon keresztül történő megközelítését és a Sportcsarnokot igénybe vevők járműveinek az ingatlan udvarán történő parkolását. 

Az Evangélikus Egyház kötelezettséget vállal arra, hogy a jelen szerződés hatálybalépésétől számított 5 munkanapon belül megállapodást köt a Sportcsarnokot működtető Városi Sportigazgatóság Kiskőrös költségvetési szervvel, a Sportcsarnokba a 2473 hrsz-ú ingatlanon át történő bejárásról.

4.5. Az Önkormányzat közreműködik abban, hogy a kiskőrösi 3139/1/A hrsz-ú tornaterem tulajdonosa a tornatermet - a közcélú igénybevétel biztosításának megfelelően - az Evangélikus Egyház számára az Önkormányzattal azonos feltételek mellett bocsássa rendelkezésre. Az Önkormányzat a tornaterem építtetésében vállalt kötelezettségeit az eredeti Szolgáltatási Szerződésben foglaltaknak megfelelően teljesíti. A tornaterem használatára vonatkozó feltételek külön megállapodásban kerülnek rögzítésre.
4.6. Szerződő Felek megállapodnak, hogy az Önkormányzat tulajdonát képező kiskőrösi 2473 hrsz-ú, Árpád u. 4. sz. alatti ingatlan „C” épülete földszintjén lévő sportcsarnok és kiszolgáló helyiségei bérbevételére az Evangélikus Egyház a Városi Sportigazgatóság Kiskőrös költségvetési szervvel, mint az épületrész használójával jelen szerződés hatályba lépésétől számított 5 munkanapon belül bérleti szerződést köt, melyben a sportcsarnok közüzemi díjainak megtérítéséről is rendelkeznek.
4.7. Szerződő felek megállapodnak, hogy a kiskőrösi 2473 hrsz-ú, Árpád u. 4. sz. alatti ingatlan közös használatú központi berendezések javítását, felújítását, karbantartását az Evangélikus Egyház vagy annak intézménye végzi és az ezzel kapcsolatos költségeket megelőlegezi. Az Önkormányzat a költségek tényleges összegét az épület (összesen 1228.57 m2 = 100%) Önkormányzat által használt részének (650.22 m2) arányában: amely 53%, számla ellenében megtéríti az Evangélikus Egyház vagy annak intézménye részére. Szerződő felek megállapodnak, hogy az épületen felújítás csak a felek között létrejövő előzetes megállapodás alapján végezhető.

4.8. Az Evangélikus Egyház az átadás-átvétel napjától kezdődően viseli az ingatlanok/ingatlanrészek terheit, szedi annak hasznait az e célra alapított oktatási intézménye útján.

4.9. A kertészeti szakközépiskola által, az oktatási tevékenységével összefüggésben megtermelt termények az intézmény tulajdonát, bevételét képezik. 
4.10. Amennyiben az Evangélikus Egyház igényt tart az Önkormányzat korlátozottan forgalomképes vagyonát képező kisoroszi 521 hrsz-ú. Kisoroszi Tábor, természetben Kisoroszi, Hajós u. 1. szám alatti ingatlan használatára- az Önkormányzattal való előzetes egyeztetést követően – a tulajdonos hozzájárul annak igénybevételéhez.

4.11. Szerződő felek megállapítják, hogy az átadott ingatlanok a jelen szerződés megkötésekor a biztonságtechnikai és tűzvédelmi előírásoknak megfelelnek. A jelen szerződés időtartama alatt a hatósági előírások betartása, az esedékes érintésvédelmi vizsgálatok elvégzése az Egyház feladata és az Egyház költségére történik.
V. A megállapodás időtartama 

5.1. Szerződő Felek rögzítik, hogy az egyházi intézményben az egyházi közoktatási kötelezettség ellátása az alábbi együttes feltételek teljesülése esetén áll fenn: 

a) Az alapító okirat módosítása legkésőbb május 31-ig megtörténik, ezzel egyidejűleg a Magyarországi Evangélikus Egyház elindítja a működési engedély módosításával kapcsolatos eljárást. 

b) Felek legkésőbb 2012. május 31-ig közoktatási megállapodást kötnek, mely 8. számú mellékletként később a megállapodáshoz csatolandó. A közoktatási megállapodás aláírása után az Evangélikus Egyház egyoldalú nyilatkozattal vállalja a közoktatási feladatot, mellyel a kiegészítő normatívára való jogosultságát igazolja. 

c) Az e megállapodásban meghatározott ingatlanok és a kötelező eszközök és felszerelések legkésőbb 2012. augusztus 01. napjával az Evangélikus Egyház rendelkezésére állnak.

d) A jogerős, módosított működési engedély kiadásra kerül. 

5.2. Felek megállapodnak, hogy amennyiben az 5.1 pontban foglalt feltételek 2012. július 30-ig nem következnek be, bármelyik Fél jogosult minden további feltétel és nyilatkozat nélkül jelen szerződéstől elállni. 

5.3. A szerződés időtartamára a jelen szerződés 4.1. pontjában foglaltak az irányadók.
5.4. Szerződő Felek rögzítik, hogy az Evangélikus Egyház fenntartásába kerülő intézmények dolgozói részére kifizetendő bérek és járulékok vonatkozásában a közoktatási megállapodásban foglaltakat tekintik irányadónak.
VI. Az Evangélikus Egyház jogai 

6.1. Felek erre irányuló megállapodása és erre is kiterjedő akarata mellett tudomásul veszik, hogy a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény (a továbbiakban: Ehtv.) alapján az Evangélikus Egyház jogosult világnézetileg elkötelezett közoktatási intézmény fenntartására. 

6.2. Az Evangélikus Egyház a megállapodás időtartama alatt a jelen szerződésben írt keretek között és feltételekkel az ingatlanokat/ingatlanrészeket, gépeket, berendezéseket, eszközöket birtokában tarthatja, használhatja, és a hasznait szedheti.

6.3. Az Evangélikus Egyház az ingatlanokat/ingatlanrészeket harmadik személy részére bérbe adhatja a nemzeti vagyonról szóló törvény erre vonatkozó rendelkezéseinek figyelembevételével. Amennyiben az Evangélikus Egyház egy évet meghaladó időtartamra kívánja bérbe adni az ingatlanok valamely részét, köteles megkérni az Önkormányzat előzetes, írásbeli hozzájárulását. 

6.4. Az Evangélikus Egyház és harmadik személyek között létrejövő bérleti szerződések időtartama nem lehet hosszabb, mint az Evangélikus Egyház jelen intézményhez kapcsolódó fenntartói jogosultsága azzal, hogy minden szerződésben biztosítani kell a 30 napos rendes felmondás lehetőségét. 

6.5. Az Evangélikus Egyház nem jogosult az ingatlanban/ingatlanrészekben a közoktatási intézményhez szakmailag nem illeszthető tevékenység gyakorlását engedni.

6.6. Az Evangélikus Egyház belső átalakítási és felújítási munkálatokat az Önkormányzat írásban adott előzetes hozzájárulásával végezhet. Az Önkormányzat kötelezettséget vállal arra, hogy az erre irányuló egyeztetések érdekében és folyamata során sürgősséggel jár el.

6.7. A használatba adott gépek, berendezések, eszközök javítása, karbantartása, cseréje, pótlása az Evangélikus Egyház feladata és az Evangélikus Egyház költségére történik. 

VII. Az Evangélikus Egyház kötelezettségei 

7.1. Az Evangélikus Egyház köteles az ingatlanok/ingatlanrészek, gépek, berendezések, eszközök használata során a rendes gazdálkodás szabályai szerint eljárni, így különösen azokat rendeltetésének megfelelően használni és azok állagát megóvni.

E szerződés aláírásával az Önkormányzat külön is tudomásul veszi, hogy az Evangélikus Egyházat terhelő kötelezettségek teljesítése az általa fenntartott oktatási intézmény útján valósul meg.

7.2. Az Evangélikus Egyház köteles a használatba adást követően az ingatlanok használatából eredő víz,- csatorna-, gáz-, villamos energia-, valamint egyéb díjakat megfizetni.

7.3 Az Evangélikus Egyházat terhelik az ingatlanokkal kapcsolatos külső és belső karbantartási, így többek között a központi berendezések karbantartási, valamint belső felújítási kötelezettségek és költségek, így különösen azok, melyek az ingatlanok fenntartásával kapcsolatosak, az ingatlanok rendeltetésszerű használatra alkalmas állapotban tartásához szükségesek. 

Felek megállapodnak, hogy az épületen felújítás, átalakítás, bővítés csak a Felek között létrejövő külön megállapodás alapján végezhető.

7.4. Az Evangélikus Egyház köteles az időszakos hatósági vizsgálatok által előírt, karbantartási és felújítási munkákat elvégezni (villámvédelem, tűzbiztonság, kéményellenőrzés, ÉVB, ÁNTSZ, munkavédelem, stb.

7.5. Amennyiben hatósági kötelezésből eredő felújítás válik szükségessé, akkor a munkálatokat – ide nem értve a karbantartási kötelezettség elmulasztásából, illetve a nem rendeltetésszerű használatból szükségessé vált felújításokat - az Evangélikus egyház végzi el.

7.6. Az Evangélikus Egyház köteles haladéktalanul értesíteni az Önkormányzatot, ha az Önkormányzatot terhelő rendkívüli javítási és felújítási munkálatok válnak szükségessé. Az Egyház az átadott ingatlanokban átalakítást csak az Önkormányzat előzetes írásban adott hozzájárulása alapján végezhet.
7.7. Az Evangélikus Egyház köteles az ingatlanok/gépek, berendezések, eszközök megfelelő őrzéséről, az ingatlanok és az ingatlanokat övező terület és járda tisztántartásáról, valamint a biztonságos közlekedés elősegítéséről gondoskodni. 

7.8 Az Evangélikus Egyház köteles az átadás-átvételi jegyzőkönyv megkötése napjától kezdődően az ingatlanokra/ingatlanrészekre, a használatba vett gépekre, berendezésekre, eszközökre teljes körű vagyon-, és felelősségbiztosítást kötni.

7.9. Az Evangélikus Egyház köteles az intézményt az e vonatkozásban érvényesülő jogszabályi és hatósági előírásoknak megfelelően működtetni.

7.10. A Felek rögzítik, hogy az intézmény személyi feltételeit az Evangélikus Egyház akként határozza meg, hogy a jogutódlással átvett, majd újraalapított Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola világnézetileg elkötelezett intézmény dolgozóit az Mt. rendelkezéseinek megfelelően, az Evangélikus Egyház belső törvényei szerint és a Kjt. 55-80. §-ai figyelembevételével foglalkoztatja. Ennek figyelembevételével az Evangélikus Egyház kötelezettséget vállal, hogy az intézmény jelenlegi alkalmazottai közül azt, aki írásbeli nyilatkozatával ezt megerősíti, a fentiek alapján foglalkoztatja. 

Ezen vállaláson túlmenően az egyházi fenntartású közoktatási intézmény jövőbeni személyi feltételeit a fentiek figyelembevételével az Evangélikus Egyház saját elvárásai, az Ehtv., illetve a Mt. előírásainak megfelelően – a Kt-ra való utalással alakítja ki.

7.11. Felek a jogutódlással összefüggő kötelezettségek vállalását az alábbiak szerint határozzák meg:

a) Az Evangélikus Egyház, mint az oktatási intézmény fenntartója kezdeményezésére a Felek kölcsönös és egybehangzó akaratnyilvánítással - az intézmény legalább változatlan feltételű működésének biztosítása érdekében megállapodnak, - hogy a jogutódlás napját megelőző időszakban intézmény működtetéséből keletkezett és a jelen szerződéshez 7. sz. alatt mellékelt szerződéses és 7.10. pontban meghatározott munkajogviszonyból eredő kötelezettségvállalások megjelölések (az azokhoz kapcsolód megállapításokra is kiterjedően) között nem szereplő bármely igény, teher, tartozás, anyagi juttatás, a jogutódlás időpontját megelőző fenntartót, az Önkormányzatot terheli, illetve jogosítja.

b) Az Önkormányzat – szükség szerint a KTKT - jelen szerződés aláírásával kötelezi magát, hogy az a) pontban megjelölt, esetlegesen beérkező kötelezettségek tekintetében az Evangélikus Egyházzal és a jogutódlással jelen szerződés keretében fenntartott oktatási intézményével szemben semminemű igényt nem érvényesít.

c) A KTKT, mint az oktatási intézmény korábbi fenntartója kijelenti, hogy a jogutódlás előtti időszakra tekintettel a megkapott és felhasznált normatív és egyéb támogatások későbbi ellenőrzése eredményeképpen keletkezendő visszafizetési kötelezettség esetén vállalja annak megtérítését. E kötelezettség fennállást, valamint az a) pontban meghatározott, a szerződés megkötésekor nem ismert kötelezettségeket rendezését a KTKT saját költségvetése terhére, azzal azonos nagyságrendű támogatás nyújtásával vállalja.

d) Az Önkormányzat – szükség szerint a KTKT - kötelezettséget vállal, hogy az intézmény iratanyagai között nem felelhető és bizonyíthatóan nála található, a jogutódlást megelőző működés iratai őrzi azzal, hogy a jogutód Evangélikus Egyház fenntartó részére haladéktalanul, a kérést követő legkésőbb 48 órán belül rendelkezésre bocsátja, a szükséges információkat, felvilágosítást haladéktalanul megadja.

7.12. Az Evangélikus Egyház az intézmény fenntartásával, működtetésével az alapfokú, középfokú és szakközépiskolai nevelési-oktatási feladatokkal kapcsolatos teendőket elvégzi, az oktatást-nevelést – a helyi önkormányzatokról szóló 1990. évi LXV. törvény 8. § (4) bekezdése, valamint a Kt. 26. § (1) bekezdése és a 66. § (2) bekezdése alapján – a jelen megállapodás 1. számú mellékletében rögzített körzetben lakó gyermekek részére, a Kt. 114. § és 115. §, valamint a 117. §-ában meghatározottak szerint biztosítja. 

VIII. Az Önkormányzat és a KTKT jogai 

8.1. Az Önkormányzat jogosult jelen szerződés időtartama alatt, az ingatlanok/ingatlanrészek, gépek, berendezések, eszközök rendeltetésszerű használatát és a jelen szerződésben írtak teljesülését az Evangélikus Egyház által az ingatlanokban folytatott tevékenység szükségtelen háborítása nélkül, előre bejelentetten ellenőrizni.

8.2. Ha az Önkormányzat rendeltetésellenes, illetve szerződésellenes használatot tapasztal, követelheti a rendeltetésellenes használat és/vagy szerződésellenes magatartás megszüntetését legkésőbb a soron következő tanév megkezdéséig, továbbá az ebből eredő kárának megtérítését. Abban az esetben, ha az Evangélikus Egyház a kifogásolt magatartással a felhívásban megjelölt határidőben nem hagy fel, vagy ha az ingatlanokat fenyegető veszély súlyossága miatt az abbahagyás követelése sem vezetne célra, az Önkormányzat – szükség szerint a KTKT - a jelen szerződést azonnali hatállyal felmondhatja, és követelheti az ingatlanok rendeltetésellenes használatából eredő kárának megtérítését. 

IX. Az Önkormányzat és a KTKT kötelezettségei 

9.1. Az Önkormányzat szavatolja, hogy az ingatlanokat az Evangélikus Egyház által megtekintett és a az átadás-átvétel napján, annak megfelelően megőrzött állapotban, minőségben, illetve rendeltetésszerű használatra alkalmas állapotban adja át. 

9.2. A KTKT kötelezettséget vállal, hogy - legkésőbb jelen megállapodás hatálybalépéséig - intézmény alkalmazottainak foglalkoztatásáról gondoskodik, velük szemben a jogszabályi kötelezettségének megfelelően teljes körűen eljár.
X. A szerződés módosítása és megszűnése 

10.1. Jelen szerződés csak a Felek írásban rögzített közös megállapodásával módosítható. 

10.2. A jelen szerződés a 4.1 pontban meghatározott idő lejártával, a szerződés felmondásával szűnik meg, illetve jelen megállapodásban írt egyéb esetben. A szerződést azonnali hatállyal – a 8.2. pontban írt kivétellel - megszüntetni nem lehet.

10.3. Ha a Felek bármelyike a szerződésben vállalt kötelezettségeit súlyosan megszegi, mely eredményeképpen a közoktatási intézmény nem tudja a törvény által előírt mértékben és/vagy minőségben oktató-nevelő tevékenységét ellátni, a kötelezettséget elmulasztó Felet felhívják szerződésszegő magatartása megszüntetésére, és a szerződésszegésből fakadó helyrehozására. Amennyiben a közoktatási tevékenység folytatása kötelezettségmulasztás miatt, és a felhívás ellenére sem folytatható bármelyik Fél hat (6) hónapos felmondási idővel, tárgyév tanítási év végére (június 30.) felmondhatja.

10.4. Az Önkormányzat a jelen megállapodást kártalanítás nélkül és azonnali hatállyal felmondhatja, ha az Ingatlan használatában, hasznosításában résztvevő bármely személy – az Evangélikus Egyházzal közvetlen vagy közvetett módon jogviszonyban álló harmadik fél – szervezet a jelen szerződés megkötését követően beállott körülmény folytán már nem minősül átlátható szervezetnek.

10.5 Az Önkormányzatot megillető rendkívüli felmondási oknak minősül az Evangélikus Egyház tulajdonosi szerkezetében az NVT. 3. § (1) bekezdés 1. pontjától eltérő változás. 

10.6. Az Önkormányzat a szerződés 4.1. pontjában megjelölt kiskőrösi 0311/20 hrsz-ú ingatlanrészre vonatkozó ingyenes használati jogot a gazdasági év végével (október 31.), azt legalább 6 hónappal megelőzően, írásban, külön indokolás nélkül felmondhatja.

10.7. A szerződés megszűnésekor - amennyiben az nem az ingatlanok megsemmisülése miatt következett be - az Evangélikus Egyház köteles az ingatlanokat/ingatlanrészeket, gépeket, berendezéseket, eszközöket rendeltetésszerű használatra alkalmas állapotban, valamint bérlőktől kiürítve az Önkormányzatnak visszaadni.

10.8. A rendeltetésszerű használattal járó értékcsökkenést az Evangélikus Egyház nem köteles megtéríteni, az Önkormányzat pedig a Ptk. vonatkozó rendelkezései szerint számol el, ha az Evangélikus Egyház saját költségén beruházást hajtott végre az ingatlanokon.
Tulajdonváltozás esetén, az Egyház saját költségén végrehajtott értéknövelő beruházás csökkenti a meghatározandó vételár összegét, illetve a szerződés lejáratakor szükséges eszközök értékének mértékét. 

Harmadik személyekkel kapcsolatos tulajdonjog változás esetén az Evangélikus Egyházat elővásárlási jog illeti meg. 

XI. Vegyes rendelkezések 

11.1. A Felek a jelen szerződés teljesítése során törekednek a vitás kérdések tárgyalásos rendezésére, amennyiben azok még sem járnak eredménnyel, jogvitájuk eldöntésére hatáskörtől függően a Kiskőrös Városi Bíróság vagy a Bács-Kiskun Megyei Bíróság illetékességét kötik ki.

11.2. A fenti szerződésben nem szabályozott kérdésekben a Magyar Köztársaság Polgári Törvénykönyvéről szóló 1959. évi IV. törvény, illetve az idevonatkozó jogszabályi rendelkezések irányadóak.

A Felek a jelen, 10 számozott oldalból, valamint 8 számozott mellékletből álló szerződést elolvasták, közös értelmezését követően megértették, majd mint akaratukkal mindenben megegyezőt, arra feljogosított képviselőik útján, jóváhagyólag írták alá. A szerződés 7 eredeti, egymással teljes egészében megegyező példányban készült, amelyekből 3 az Önkormányzatnál, 4 az Evangélikus Egyháznál marad. 

A jelen szerződés mellékletei a szerződés elválaszthatatlan részét képezik.

Budapest, 2012. …………………..

